Муаллиф Нашриёт Thursday 27th February 2020 Thursday 27th February 2020\nБугунги кунда “Ҳилол-нашр” матбаа нашриётида чоп этилаётган диний-маърифий китоблар барча китобхонлар қалбидан жой олиб, уларнинг маънавий дунёсини бойитишга муҳим рол ўйнамоқда. Улар чоп этаётган китоблар нафақат юртимиз, балки дунёнинг кўплаб давлатларига ҳам экспорт қилинмоқда.\nИмом Термизий халқаро илмий-тадқиқот маркази ҳам ушбу нашриёт билан ҳамкорлик ўрнатди. Нашриёт томонидан Шайх Муҳаммад Содиқ Муҳаммад Юсуф ҳазратлари қаламига мансуб китоблар Марказ кутубхонаси фондига тақдим этилди.\n“Олтин силсила” 4-жуз\n“Олтин силсила” 7-жуз\n“Олтин силсила” 8-жуз\n“Одоблар хазинаси” 1,2,3,4-жузлар\n“Ақийдатут-Таҳовия шарҳининг талҳийси”\n“Ақоид илми ва унга оид масалалар”\n“Олим ва одам, дин ва илм”\n“Ихтилофлар; сабаблар, ечимлар”\n“Тасаввуф ҳақида тасаввур”\n“Фақиҳ имомлар наздида ҳадиси шарифнинг ўрни”\n“Мазҳаблар бирлик рамзи”\n“Зуҳд ва ҳаёт”\n“Қарз ва унга боғлиқ масалалар”\n“Самарқанднинг сара уламолари”\n“Фолбинлик, сеҳиргарлик, жин чиқариш ва ноанъанавий даволаш ишларининг бор ҳақиқати”\n“Соф табиат дини”\n“Амаллар ниятга боғлиқдир”\n“Сарахс аҳли сўраган масалалар ва касбнинг баёни”\nВилоят аҳолиси ушбу китоблардан фойдаланишлари учун Марказ кутубхонасида барча шароитлар мавжуд.\nФазилатли шайх Муҳаммад Содиқ Муҳаммад Юсуф ҳазратларининг шоҳ асари бўлмиш «Ҳадис ва ҳаёт» китобнинг илк жузидан бошлаб қайта нашр қилиш бошланди.


Фарғонада "ISUZU” юк машинаси велосипедни уриб кетди. Велосипедчи шифохонада вафот этди - Darakchi\nФарғонада "ISUZU” юк машинаси велосипедни уриб кетди. Велосипедчи шифохонада вафот этди\nЖАМИЯТ 22.05.2020, 22:38\nФарғона вилоятининг Ёзёвон туманида юк машинаси ва велосипед иштирокида ЙТҲ содир бўлди. Бу ҳодиса оқибатида велосипед бошқариб кетаётган фуқаро оғир тан жароҳати олиб вафот этган. Бу ҳақда Фарғона вилояти ИИБ Ахборот хизмати хабар берди.\nВоқеа 18 май куни бўлиб ўтган. Яъни фуқаро Р.В. “ISUZU” русумли юк автомашинасини Янги бўстон МФЙ ҳудудида бошқариб кетаётиб, велосипедчи Қ.Т.ни уриб юборган. Қ.Т ушбу ЙТҲ оқибатида шифохонада вафот этган.\nМазкур ҳолат юзасидан Ёзёвон тумани ИИБ ҳузуридаги тергов бўлинмаси томонидан Жиноят кодексининг 266-моддаси 2-қисми билан жиноят иши қўзғатилиб, тергов ҳаракатлари олиб борилмоқда.\n"Ҳурматли ҳайдовчилар! Йўл ҳаракати қоидаларига амал қилинг.Йўл ҳаракати қоидаларига амал қилмаслик орқали ўзингиз ва бошқалар соғлиғига шикаст етказишингиз мумкинлигини эсдан чиқарманг, дейилади ИИБ хабарида.


Ўзбекистонда Қозоғистон йили қардошлик ва яхши қўшничилик муносабатларини мустаҳкамлашга хизмат қилади - Darakchi\nСИЁСАТ 15.04.2019, 22:40\n«Ўзбекистон» халқаро анжуманлар саройида 15 апрель куни Ўзбекистонда Қозоғистон йилининг расмий очилишмаросими бўлди.\n- Ўзбекистонда Қозоғистон йилининг очилиши стратегик шериклик муносабатлари тобора мустаҳкамланиб, ишонч ва ўзаро қўллаб-қувватлаш кучайиб бораётганидан далолат беради. Ушбу муҳим воқеа халқларимиз ўртасидаги абадий ва самимий дўстлик, маданий ва маънавий яқинлик рамзидир, - деди Шавкат Мирзиёев.\n- Бугунги кун Ўзбекистон ва Қозоғистон муносабатларида янги, тарихий кун сифатида халқларимиз ўртасидаги қардошлик алоқаларини ривожлантириш учун мустаҳкам замин яратади, деб ишонаман, - деди давлатимиз раҳбари.\nХДП вакили: "Янги мактаблар қуриш эвазига синфлардаги ўқувчилар сонини камайтирамиз"\nХДП вакили: "Тортиб олинган Ногиронлик жамияти биносини қайтаришга бугуннинг ўзида киришамиз!"\nРавшан Мамиров: "2030 йилгача аҳолининг 91 фоизи тоза ичимлик суви билан таъминланади"


«XXV Республика Қорилар мусобақаси» (2 та DVD)\nМаҳсулот коди: DS168\nМаҳсулотни кўрганлар сони: 21407\nАссалому алайкум ва раҳматуллоҳи ва баракатуҳ!\nМана бир неча ўн йилдирки, Ўзбекистон мусулмонлари идораси ташаббуси билан Республика Қорилар мусобақаси ўтказиб келинади. Анъанага мувофиқ ушбу мусобақанинг якуний босқичига Тошкент шаҳридаги "Хўжа Аламбардор" жомеъ масжиди мезбонлик қилди\nМусобақанинг якуний қисмида иштирок этган қорилар ва қориялар Республикамизнинг турли нуқталаридан ташриф буюрган Қуръони карим ихлосмандларини Аллоҳнинг гўзал каломи тиловатидан баҳраманд этишди. Шунингдек, таниқли қориларимиз мусобақадан ташқари иштирок этиб, йиғилганларни ўз тиловатлари билан хушнуд этдилар.\nМусобақа ғолибларига Ўзбекистон мусулмонлари идорасининг махсус дипломи ва совғалари ҳамда мусобақа мезбони "Хўжа Аламбардор" жомеъ масжиди эсталик совғалари хам тантанали равишда топширилди.\nМуаллиф: Ўзбекистон мусулмонлар идораси\nНоми: «XXV Республика Қорилар мусобақаси» (2 та DVD)\nҲажми: 158 дақиқа


Тошкентдаги ҳайдовчилар "дод" дейдиган ноқулайлик\nМашинангиз борми? Агар, жавобингиз “йўқ” бўлса, асло ўкинманг. Тошкент кўчалари машинали аҳолини “унча ҳушламайди”. Машинали бўлиш Тошкент аҳолиси учун энг ноқулай бўлган “қулайликлардан” бири. Сабаби оддий, пойтахтнинг марказий кўчаларида тўхташ жойини топишнинг ўзи амримаҳол. Машинангизда ишга 15 дақиқада етиб олсангиз, шаҳар марказида унга жой топиш учун гоҳида 30 дақиқа ҳам сарфлаш мумкин. Қаерга қараманг “тўхташ мумкин эмас” белгисини кўрамиз. Мазкур белгиларни қисқартириш ва вақтинчалик тўхташга рухсат берилиши ҳақида 2017 йил ноябрь ойида ИИББ томонидан маълумотлар берилган бўлса-да, “тўхташ мумкин эмас” белгилари камайгани йўқ. Биз Тошкент шаҳрини айланиб машиналарни вақтинчалик қолдириш мумкин бўлган 4 хил антиқа “стоянка”ларни аниқладик ва улар билан сизни таништирамиз.\n“ЖОЙ ТОПИБ БЎПСИЗ, ЖАРИМА ТЎЛАНГ”\n“Жой топиб бўпсиз, жарима тўланг” қабилидаги “стоянка” Тошкент кўчаларида кенг тарқалган. Мисол учун, Навоий кўчаси бўйлаб юрар эканмиз тўхташ учун махсус жойларни учратмадик. Бироқ, ҳар қадамда “тўхташ мумкин эмас” белгилари қатор-қатор қўйилган. Навоий 30 уй нашриёт ва бошқа муассасалар яқинида машиналар тўпланиб, туради. Махсус жой бўлмагани сабабли, автомобил эгалари уловни тўхташни тақиқловчи белги остида қолдирадилар.\nЎрда томон юрар эканмиз, “Алишер Навоий” киносаройи афишалари ёнида, Ёшлар иттифоқи марказий биноси ёнида кетма-кет қолдирилган машиналарга гувоҳ бўламиз. Ваҳоланки, ушбу йўлларнинг барида тўхташни тақиқловчи белгилар бор. Машина қолдиришга бошқа жой топа олмаган ҳайдовчи уловини йўл юзида қолдиришдан бошқа чораси йўқ. Кечгачами ёки 5-10 дақиқага бу ерда уловини қолдирган ҳайдовчини қайтишда ЙҲХ ходими кутиб олиб бўйнига яхшигина жарима солиши мумкин. Жарима ёзиб бераётган ходим бошқа тўхташ учун муқобил жой кўрсата олмасада, қонунни пеш қилиб сизни жаримага тортади. Унинг вазифаси сизга жой топиб бериш эмас, нима ҳам дердингиз? Жарималар, тартиб-қоидалар бор, бироқ қонунни бузмаслик учун шароит қани?\n“СОХТА” ТЎХТАШ ЖОЙЛАРИ\nПойтахтда бир қанча “сохта” тўхташ жойларини ҳам учратиш мумкин. Хусусан, “Абай” кўчаси 4-стомотология клиникаси яқинида машиналар доим тирбанд бўлади. У ерда тўхташ учун махсус 2 минг сўмлик “стоянка” бор. “Стоянка”да машиналарни қолдириш учун рисоладагидек жой бўлмасада, “стоянка 2 минг сўм” ёзувлари битилган қийшиқ тахта осиб қўйилган. Нарх арзон, беришга оғринмайсиз. Бироқ, қийшиқ тахтани осиб қўйганлар тўхташ жойини эпақага келтириш ҳақида ўйлаб кўрсалар яхши бўларди. Шаҳарнинг яна бир нечта қисмларида бу каби қийшиқ тахтали “стоянка”лар мавжуд. Шароит йўқ, лекин пуллик. Бу каби тўхташ жойларида одатда забонсиз ишчилар бўлади. Улардан бу “қулайлик”ни яратиб бераётган раҳбари кимлиги ёки бошқа ҳужжатларни сўраб олишнинг ҳам имкони йўқ.\nБОЗОРГА ТЕГИШЛИ ҲАВФЛИ “СТОЯНКА”ЛАР\nАйрим бозорларнинг кийим-кечак сотилувчи тарафида махсус машиналар учун тўхташ жойи бор. Озиқ-овқатлар сотилувчи деҳқон бозори тарафдаги тўхташ жойи эса соатига пуллик бўлишига қарамасдан, махсус “стоянка” сифатида тартибга келтирилмаган. Алғов-далғов қўйилган машиналар орасига кириб, бир амаллаб жойлашасиз. Машинангиз ва ичидаги буюмлар хавфсизлигига биров жавобгар эмас. Лекин, соатига 2 минг сўмдан тўлашга мажбурсиз. Баъзи ҳолларда, айниқса, эрталаб “стоянка”да велосипед қўйиш учун ҳам жой топилмайди. Кирган машина аранг чиқиб кетади. Лекин, шундай ноқулайликлар бўлишига қарамасдан уловингизга жой топишга мажбурсиз. Йўқса ташқарида сизни доимгидек жарима кутади. Нафақат айрим бозорлар, кўпинча тўйхоналарда ҳам шу каби хавфли “стоянка”лар мавжуд.\n“Билганингни қил” каби антиқа тўхташ жойларини одамлар ўзлари учун яратиб олганлар. Тўхташ белгилари кўплигидан оғринамиз-у, аммо ўзимизда ҳам айб йўқ эмас. “Алоқа”, “Беруний” кўчаларида тўхташни тақиқловчи белги йўқ. Йўл четида машиналарни бемалол қолдириш мумкин. Бу имкониятдан фойдаланган ҳайдовчилар йўлнинг иккинчи қаторида ҳам бамайлихотир уловни қолдириб кетаверадилар. Оқибатда машиналар оқими тўсилиб тирбандлик юзага кела бошлайди. Уловини йўлда қўпол тарзда “билганингни қил” қабилида ташлаб кетган ҳайдовчилар йўл тўсилиб қолганига парво ҳам қилмайдилар. Тошкентда бу каби “махсус стоянка”лар ҳам учраб туради.\nБиз ёзишни истаган сўнгги тўхташ жойи бу йирик супермаркетларга тегишли. Ҳайриятки, йирик савдо марказлари мижозларнинг машиналари ҳақида қайғурмоқдалар ва улар учун тўхташ жойини ҳозирлаганлар. Демак, хоҳиш бўлса, одамлар учун озгина қайғурилса, имкон топиш мумкин. Шаҳарнинг бошқа қисмларида ҳам автомобилли аҳолига қулайлик яратиш ҳақида ўйлаб кўриш лозим. Пала-партиш “стоянка”ларни ҳам шундайлигича қолдириш уятли бўларди.


Исмлар ва уни маънолари | исломий исмлар ва уларнинг маънолари. 2019-07-11\nИсмлар ва уни маънолари. Мабдаъ\nИсмлар ва уни маънолари Rating: 7,1/10 1704 reviews\nЎзбек исмилари ичида бу камнамо исмлар турига киради. Ширин хидли гул маъносини ҳам билдиради. Қадим замонларда бу исм фақат мансабдорлар қўйишган фақат. Иккинчи минг йиллик мужаддиди бўлган имом роҳиматуллоҳи алайҳ таҳоратхонага кирганларида қўлида бир нуқтани кўриб қолиб, қайтиб чиққан эканлар. Бу исм татарлар, мусулмонлар, осетинлар ва қозиоқлар ичида кенг тарқалган исмлар сарасига киради.\nЯъни Аллох вужудга келишининг бошланиши йукдир. Ўзбекистонда кенг тарқалган исмлардан бири. Бу исм ой қироличаси билан боғлиқ исм. Бошланиш чегараси хам, тугаш чегараси хам йук. Қониқиш , рахм, миннатдорлик, бахт, дунё ва ширинлик деган манони билдиради арабчадан таржима қилинганди. Хофиз — ёмонни ер билан битта қилувчи; унга ибодат қилишдан бош тортганларни пастлатувчи, мартабасини туширувчи. Маъноси кучли характер эгаси, ёлғонни тез пайқайдиган, қаттиятли деган маънони англатади.\nМулойим характерига қарамайдан шу билан бирга, ўтин ёриши мумкин, жахл отига тез минадиган қиз. Латиф исми эса ўғил болаларга қўйилади. Бахром имси маъноси Бахром — доим ғалаба қозонадиган инсон. «Қуръони Карим» ва ўзбек тилидаги маънолари таржимаси Шайх Муҳаммад Содиқ Муҳаммад Юсуф ҳазратларининг «Қуръони Карим ва ўзбек тилидаги маънолари таржимаси» номли китоблари. Уз-узидан коим булган ва бошкаларни коим килган Зот.\nБу маърифат эса Аллох таолонинг гузал исмлари ва У Зотнинг сифатларини билиш ила хосил булади. Аллох таоло: «Аллохнинг гузал исмлари бордир. Аллох таоло яна: «У Аллох Холик, Бариъ, Мусаввирдур. Тарихда Сулаймон подишохни аёли бўлган. Яна уша кишидан ривоят килинади: «Аллохнинг туксон туккизта исми бор. Аллох лафзи «алаха» феълидан олинган «илох» масдарига мансуб булиб, маъбуд — ибодат килинган зот—маъносини англатади. И- у кўнгилчанг, нозик қалб эгаси, дунёни севувчи.\nОсмонлару ерда Аллох билмаган нарса йук, демак, Унга ибодат килиш керак. » деб дуо килаётганларини мушриклар эшитиб колиб, дархол: «Мухаммад якка худоликка чакирар эди, узи булса иккита худога дуо килмокда», деб гап таркатишибди. Мол-мулки ва касб қилиб топган нарсалари унга нима фойда берди? Азиз — барчанинг устидан голиб. Жаббор — олий кадар, улуг, Унинг олдида узгалар узини хор тутади. Синонимлари Рашид, Рашит, Рашат, Рашад, Рашиди, ришат ва Ришад.\nПодборке ников чиройли исмлар туплами для вас, очень много полезной информации для вас есть. Чунки бу гузал исмларни ёд олган киши Аллох таолонинг гузал исмларини доимо зикр килиб юрадиган банда булади. Изоҳ: Абу лаҳабнинг хотини «Умми Жамил Арво бинти Ҳарб» доимо одамларни Расулуллоҳ соллаллоҳу алайҳи ва салламга қарши гиж-гижлаб, у зотга азият бериш учун тиканли ўтин тўплаб келгани ва адоват оловини ёқиб юргани сабабли Қуръон уни «ўтин орқалаган» деб сифатлади ва дўзахга ҳам эри билан бирга худди ўша ҳолида кириши, эри янада қаттиқроқ азобланишига сабабчи бўлиши ҳақида хабар берди. Сиз ушбу мавзуда узингизга ёккан киз ва угил бола исмларидан 3 тадан ёзасиз. Бас, шундан маълум булдики, тирилтириш сифати Аллох таоло учун тирилтиришдан олдин хам собитдир. Мутлак мукаддаслик ва мутлак поклик Аллохнинг Ўзигагина хосдир. Мисол учун, мумин ва такводорларнинг мартабасини уларни азизу мукаррам килиб кутаради.\nАллох таоло «Тоха» сурасида: «Аллох — Ундан бошка ибодатга сазовор илох йук Зотдир. Келинг, ўша икки оятнинг маънолари ва уларнинг тафсирини хам ўрганайлик: «У Аллох, Ундан ўзга илох йўк зотдир. «У Аллох, Ундан узга илох йук Зотдир. Бундай исмли ўғил болалар дунёқараши тенг, тез ўзгариб турувчи характерга эга. У Зот Уз бандаларидан кай бирини хохласа, бехожат килиб куяди. Холик — асли ва ухшаши йук нарсаларни аник бир улчовлар билан яратувчи. Шунинг учун инсонлар узларига ухшаган инсонларга эмас, балки ягона яратганга, хакикий эгага кул булишлари лозим.\nАллохнинг борлигига ишонган одам У Зотни яхши таниши хам керак. Абдужалол - Шарафли ва карамлининг, яъни Аллоҳнинг. Ушбу баркамоллик сифатларига эга булган айбсиз Зот мушрикларнинг Унга ширк келтиришидан хам покдир. Инглиз тилида: Mohammad Ўринбоев Равшан Андижон шахар, Хазрати Билол жоме масжиди имом хатиби манба:siyrat. Шунинг учун бу мўъжаз мақолага қўл урдик. Мажид — улуғлик ва шараф эгаси. Нозима — нозли фаросатли қиз бўлсин деган яхши ниятда қўйилади.\nЯна У Азиз ва Хакимдир», деган «Хашр» сурасининг бу сўнгги оятида Аллохнинг бир неча гўзал исмлари хакида сўз боряпти. Кимки кеч кирганда ўкиса, худди ўша мартабага эришади», деб мархамат килганлар. Аллоҳ таолонинг гўзал исмларининг маънолари билан қисқача танишайлик: 1. Адолат исмини маъноси Ўзбекча қизлар исми, энг машҳур исмлардан биридир. Бу тирик ва соғлом деган маънони билдиради.\nБу Худони инояти билан туғилган бола. Ушбу хадиси шарифда зикр этилган «Хашр» сурасининг уч ояти юкоридаги ояти карима ва сурада ундан олдинги икки оятдир. У Зот хохлаган шахс ва нарсани хохлаганидан оркага суради. Икки шайх ва Термизий ривоят килган. У гойибни хам, ошкорни хам билувчидир. Йук булган нарсаларни яна кайтадан бор килувчи. Яна ўша кишидан ривоят килинади: «Аллохнинг тўксон тўккизта исми бор.


«Ростов» Элдор Шомуродовнинг трансферидан бонус олмайдиган бўлди — Sof.uz\n«Ростов» Элдор Шомуродовнинг трансферидан бонус олмайдиган бўлди\n23.05 13:54 543 Спорт\nЎзбекистон миллий жамоаси ҳужумчиси Элдор Шомуродов Италия А Серияси 38-турида «Кальяри» дарвозасига ўйиндаги ягона голни уриб, «Женоа»га ғалаба келтирди. Шу тариқа ўзбекистонлик ҳужумчи мавсумдаги голлари сонини 8 тага етказиб олди. Шунингдек, Шомуродов А Серияда битта ассистни ҳам ўз ҳисобига ёздириб қўйганди.\nАгар Шомуродов яна битта гол урса ёки голга ассистентлик қилса, унинг собиқ жамоаси «Ростов» яна 500 минг евро пул ишлаб олиши мумкин эди. Чунки футболчи «Ростов»дан «Женоа»га ўтганда, у А Сериядаги биринчи мавсумида гол+ассист кўрсаткичида 10 балл ишласа, «Женоа» қўшимча 500 минг евро тўлаши шартномада кўрсатилган.\nШомуродов бутун мавсум давомида 8 та гол уриб, 2 та голга ассистентлик қилди, лекин шартномада А Сериядаги натижалар инобатга олиниши белгилангани сабаб «Ростов» 500 минг евро бонусдан қуруқ қолди. Чунки ҳужумчи А Серияда 8 та + 1 ассистни амалга оширди.\nМаълумот учун, Шомуродов ўтган мавсум олдидан «Ростов»дан «Женоа»га 7 миллион еврога ўтганди. Европанинг топ-5 лигаларида майдонга тушган иккинчи (Илёс Зейтуллаевдан кейин), бундай лигаларда гол урган илк ўзбекистонлик футболчига айланди.


Малайзияда нефть танкери ўғирлаб кетилди » Ўзбекистон янгиликлари – Zamin.uz\n18:05 Тил  Ўзбекча\n17-08-2016 | 18:58\nZAMIN.UZ / Дунё / 17 Август 2016 года334\nМалайзияда нефть танкери ўғирлаб кетилди\nМалайзия ҳукуматига кўра, 900 минг литр дизель ёқилғисини ташиётган нефть танкери ўғирлаб кетилган, деб Рейтер ахборот агентлиги асосида “Кун” хабар бермоқда. Малайзия денгиз қўриқлаш бошқармаси (Malaysian Maritime Enforcement Agency, MMEA) хабарида айтилишича, айни вақтда Vier Harmoni кемаси Индонезиянинг Батам шаҳри сувларида турибди. Ҳозирча, танкерни олиб қочганларнинг шахси аниқланмаган."Дастлабки тергов натижаларига кўра, кема ички муаммолар сабаб ўғирлаб кетилган", — дея маълум қилган бошқарма раҳбари Аҳмад Каҳар ижтимоий тармоқларда. Рейтернинг маълум қилишича, 392,7 минг АҚШ доллари миқдоридаги дизель ёнилғисини олиб кетаётган танкер Малайзиянинг Танжунг Пелепас (Tanjung Pelepas) портидан йўлга чиққан. MMEA бошқармасига кўра, кема номаълум кимсалар томонидан Малайзиянинг Куантан портига яқин ҳудудида эгаллаб олинган.\nЎқишни тавсия қиламиз АҚШнинг Флорида штатида арчалар ўғирлаб кетилди\nМалайзиянинг Air Asia авиакомпаниясига тегишли Airbus айнан қаерга қулагани маълум қилинди


Таҳририятга хат | "Адолат" СДП\nТаҳририятимиз манзилига келиб тушаётган ариза, шикоят ва таклифларни мазмун жиҳатдан таҳрир қилмасдан, борича чоп этиш анъанага айланиб улгурганлиги кўпчиликка маълум.\nМақсад – газеталарга қилинаётган мурожаатларда илгари сурилаётган фикр ва маълумотларга тегишли давлат ва жамоат ташкилотларининг эътиборларини қаратиш, уларнинг ечимини кутаётган масалалар юзасидан тегишли хулосаларини муштарийларимизга етказишдан иборат. Қолаверса, таҳририят хатларда тилга олинган масалалар бўйича фикр-мулоҳазаларгагина таяниб, ўз хулосасини беришдан тийилади, яъни у ёки бу томоннинг “оқловчи” ёки “қораловчи”си ёхуд “судья”си бўлишни жоиз деб билмайди. Зеро, оммавий ахборот воситаларининг асосий вазифаси, бу, аввало, ахборотни олиш ва тарқатишни назарда тутишини ёдимиздан чиқармаймиз. Хулоса ва ҳуқуқий баҳони эса тегишли ташкилот ва муассасалар мурожаатларда келтирилган важларни атрофлича ўргангачгина беришига умид қилиб қоламиз.\n“ТАДБИРКОР ЭДИК, АБГОР БЎЛДИК...”\nМен газетангизнинг ҳар бир сонини мунтазам кузатиб бораман, унда ёритилаётган мақолаларни диққат билан ўқиб чиқаман. Газета саҳифаларидаги тадбиркорлар ҳуқуқларини ҳимоя қилувчи мақолаларни ўқиб, ниҳоят сизларга мурожаат этишга аҳд қилдим. Агар менинг мурожаатимни эътиборсиз қолдирмасдан адолат қарор топишида ёрдам қилсангиз, нафақат менинг, балки туманимиздаги ўнлаб хонадонларнинг қора қозони қайнашига ёрдам берган бўлардингиз.\nМаълумки, Президентимиз биз, тадбиркорларга жуда катта эътибор бериб, ўз чиқишларида ҳудудларда иш ўрни яратаётган тадбиркорларни керак бўлса бошимга кўтараман, дейдилар. Ҳатто тадбиркор йўлига тўсиқ бўлиш давлат сиёсатига хиёнат сифатида баҳоланишини қайта-қайта таъкидлайдилар. Минг афсуслар бўлсинки, ҳамма жойда ҳам тадбиркор-ишбилармонлар қўллаб-қувватланмаяпти. Аксинча, айрим ҳолатларда уларнинг йўлларига сунъий тўсиқлар қўйиш давом этмоқда. Мисол учун, мен раҳбарлик қилаётган “Elegant Ekspert Savdo” МЧЖда мавсумий 40 нафар ишчи ишлар эди. Мана, яқин бир йилдирки улар ишсиз. Сабабини қуйида батафсил ёзишга ҳаракат қиламан.\nБиз Қирғизистон Республикасида рўйхатдан ўтган тадбиркор Курбанбеков Акжол Эсеналиевич билан 10.02.2020 йилда тузилган 10/2-сонли импорт шартномаси асосида жами нархи 50 148,34 АҚШ долларига тенг бўлган Қирғизистон Республикасида етиштирилган 104 тонна 905 килограмм олма маҳсулотларини олиб келдик. Ушбу маҳсулотлар қонуний равишда божхона пости орқали ўтган. Фарғона вилояти божхона бошқармасининг “Қиргули” ТИФ божхона постига мазкур маҳсулотларнинг божхона расмийлаштирувини амалга ошириш учун барча ҳужжатлар ўз вақтида тақдим этилган. Олма маҳсулотлари божхона ходими кўриги остида фото ва видео ёзувлар билан юк сақлаш омборимизга туширилган. Бу ҳақда барча ҳужжатлар божхона маълумотлар базасида мавжуд. Қирғизистон Республикаси Савдо-саноат палатаси томонидан берилган KGUZ286104, KGUZ286095, KGUZ286128-рақамли “СТ-1” шаклдаги келиб чиқиш сертификатларининг асл нусхалари тақдим этилган бўлса-да, божхона ходимлари томонидан ушбу сертификатлар шубҳали деб топилиб, олма маҳсулотларига божхона божининг оширилган ставкаси қўлланилиб, жами 491 352 139 пул маблағлари тўлаш талаб этилди. Аслида биз амалдаги қонун талабларига кўра, 74 437 138 сўм давлат божи тўлашимиз лозим эди. Божхона ходимлари эса биздан қонунга хилоф равишда ортиқча 417 352 139 сўм ундиришди. Тўғри, биз ўша пайтда бу маблағни тўлашдан бош тортишимиз мумкин эди. Унда омборхонада сақланаётган олмаларнинг сифати бузилиб, маҳсулотдан ажралиб қолар эдик. Буни жуда яхши тушуниб турган божхоначилар бизга “ҳозирча кўрсатилган суммани тўлаб тураверинглар, Қирғизистон томонга СТ-1 сертификати бўйича сўровнома жўнатганмиз, агар барча ҳужжатлар тўғри бўлса, ортиқча тўланган пулларингизни ўша куннинг ўзида қайтариб оласизлар”, дейишди. Уларнинг оғзаки сўзларига ишониб, қарз-қавола қилиб бўлса-да, юқоридаги маблағларни тўплаб, топширдик.\nХуллас, божхоначилар СТ-1 сертификатларнинг ҳақиқийлигини аниқлаш мақсадида Қирғизистон Республикаси Божхона хизматига бир неча бор сўровнома юборди. Сўровномаларга Қирғизистон Республикаси Божхона хизмати Баткен вилояти Қадамжой райони Қирғиз-Қиштак айил-аймак раҳбарияти томонидан расмийлаштирилган 128, 129-сонли жавоб хатлари ва уларга илова қилинган олма меваларининг айнан Қирғизистон Республикаси фуқароларидан сотиб олинганлиги тўғрисидаги маълумотларни ҳам, СТ-1 сертификатлари Қирғизистон Республикаси Савдо-саноат палатаси томонидан берилганлигини тасдиқлаб ва ҳатто ушбу сертификатларнинг акт-экспертизаларини ҳам электрон почта орқали жўнатишди.\nШундан сўнг биз бир неча бор Фарғона вилояти божхона бошқармаси бошлиғи номига ортиқча тўланган (ундирилган) пулларимизни қайтаришда амалий ёрдам сўраб мурожаат қилдик. Минг афсуслар бўлсинки, орадан ўн бир ой ўтаётган бўлса-да, пулларимизни қайтаришдан турли баҳоналар билан бош тортиб келишмоқда. Ҳозирги кунда Эрон Ислом Республикасидан Қирғизистон Республикасига Ўзбекистон орқали транзит бўлиб 14.2 минг тонна олма маҳсулоти ўтган, шу олмаларни Қирғизистон қандай реализация қилганлиги ҳақидаги сўровимизга жавоб келмаяпти, деган важ билан бизнинг ҳуқуқларимизни поймол қилиб келишмоқда.\nЭнди ўзингиз айтинг, Эрон билан Қирғизистон ўртасидаги олди-сотдига бизнинг қандай алоқамиз бор?! Қайси қонунда икки хорижий давлат ўртасидаги олди-сотдига ҳар икки мамлакатга ҳам алоқаси йўқ тадбиркор жавоб беради, деган модда бор?! Афсуски, вилоят божхона бошқармаси амалдорлари орасида бизнинг ҳақли саволимизга жавоб берадиган мард топилмаяпти. Фарғона вилояти божхона бошқармаси айрим ходимларининг юқоридагидек ноқонуний ҳаракатлари натижасида корхонамизда ёлланма ишчи бўлиб ишлайдиган 40 нафар ишчилар 11 ойдирки ишсиз қолмоқда. Мана нима учун таҳририятга қора қозонимиз қайнамай қолди, деб мурожаат қилаяпмиз.\nШунингдек, 2020 йилда россиялик тадбиркор билан бир миллион АҚШ долларилик экспорт шартномаси тузгандик. Мақсадимиз мамлакатимиздан Россияга мева-сабзавотлар экспорт қилиш эди. Бу шартномамиз ҳам 87 минг доллар бўлганда тўхтаб қолди. Чунки божхоначиларнинг ноқонуний хатти-ҳаракатлари туфайли қўлимиздаги бор маблағдан айрилиб, қарз ботқоғига ботдик. Маълумки, бугунги деҳқон пешона тери билан етиштирган маҳсулотини қарзга бермайди ва тўғри қилади...\nХуллас, шу тариқа ривожланиб бораётган тадбиркордан ҳоли-аҳволи абгор қарздорга айланиб қолдик. Бир тадбиркорнинг синишидан кимга нима наф, деган саволимизга ҳам ҳеч кимдан жавоб тополмай, охир-оқибат сизларга мурожаат қилишга мажбур бўлдик.\nБиз, тадбиркорларни қўллаб-қувватлашингизга ишониб, сўнгги умид билан\n“Elegant Ekspert Savdo” МЧЖ раҳбари.\nФарғона вилояти, Олтиариқ тумани\nПолосон шаҳарчаси, Ибн Сино кўчаси 115-уй.


Dilimiz ve Edebiyatımız - Шерзод Ортиқов - Алифбодаги “Г” ҳарфи\nШерзод Ортиқов - Алифбодаги “Г” ҳарфи\nЎйлаб кўрсам йигирманчи асрнинг қора саҳифаларидан бирига айланган Иккинчи жаҳон уруши пайтидаги аксарият мутаассиблик руҳидаги, “буюклик синдроми”га чалинган, учига чиққан ашаддий фашистларнинг шарифлари “Г” ҳарфи билан бошланган экан. Гитлер, Геринг, Гиммлер, Геббельс, Гесслар шулар жумласидан.\nМен уларнинг жамоатчилик диққат марказида турган етакчиларини, бузғунчи фашизм мафкурасини шаклланишида кўпроқ заҳмат чеккан ва фаоллик кўрсатган, кунни кун, тунни тун демаган, машаққатларни ва тўсиқларни писанд қилмаган раҳнамоларини санаб ўтдим, холос. Тарихчилар, тарих ихлосмандлари ёки унга қизиқувчилар тарих зарварақларини титкилаб кўриб, архивларда яна ўнлаб, балки юзлаб алифбонинг бу ҳарфи билан бошланадиган фашистлар шарифларига дуч келишлари ёки уларни кашф қилишлари, омадлари келса тарих фани бўйича магистрлик ва докторлик диссертацияларини ёқлашлари мумкин.\nИккинчи жаҳон уруши ҳамда ундаги фашизм мафкураси инсоният бошига чинакам балони, долғали йилларни, чексиз азоб-уқубатни, туганмас-битмас қалб жароҳатларини солгани исбот талаб қилмас аксиомалиги бор гап. Унинг ҳаёти бу урушгача ва ундан кейинга ажралгани, бу уруш ва фашизм асоратлари сабаб миллионлаб ҳам жисмонан, ҳам руҳан майиб-мажруҳ инсонлар Ер юзи бўйлаб сочиб ташланганини ҳам таъкидлаш ўринли.\nГитлер-бор йўғи ўрта маълумотга эга бўлган, бўйи паст, ориққина, “ташриф қоғози”га айланган кичкина мўйлабча эгаси, лаънати мафкуранинг асосчиси, фюрер деб сўқир немис халқи эъзозлаган “пайғамбар”. Агарда у ўз вақтида Венадаги рассомчилик билим юртига қабул қилинганида инсоният бошига бунчалик залворли кулфатларни солмасди, дейишни кўпчилик такрорлашни хуш кўради. Ҳатто , ҳозиргача. Бахтга қарши уни ўшанда билим юртига қабул қилишмаган, ундаги тавирий санъатга бўлган муҳаббат ва истеъдод муносиб қарши олинмаганди.\nУндаги фашизм- бу оғир касаллик, руҳий зўриқиш эди. Шунингдек, эҳтимол аламзадаликка ҳам дахлдор бўлиб, одатда улкан жиноятларни инсониятнинг шу аламзада қавми-қатлами амалга оширади. Назаримда, аламзадалик бу ерда бош мезон, десак тўғри бўлар. Зеро, аламзада қалб атрофидагиларга ниманидир исботлаш тараддудида бўлади доим ва бу глобал даражага кўтарилгудек бўлса инсоният учун бартараф этилиши душвор бўлган оғриқли ижтимоий муаммоларни ортидан етаклаб келади.\nГеринг-Гитлернинг меросхўри, Учинчи рейхда ундан кейинги иккинчи одам ва ўз навбатида кулгули фашист. У кўпинча катта қорни, мечкайлиги, аёлларга суяги йўқлиги, калтафаҳмлиги билан ўзининг атрофидагиларда ҳурматдан кўра мазах ва нафрат уйғотган бўлса-да, фашизм ғояларига итдек содиқлиги ҳайрат уйғотмай иложи йўқ эди. Менимча, у Гитлердан сўнг немис халқини- орийлар, бошқа халқлар устидан ҳукмронлик қилишга тўла ҳақ-ҳуқуқли халқ деб энг кўп ишонган империянинг чириган устуни эди.\nГиммлер-фашизмнинг новатор амалиётчиси, унинг душманларини битта қўймай қириб ташлашни режа қилган СС( махфий полиция) ташкилоти асосчиси. Бу ғояга зид бўлган барча ғояларни немис халқи кундалик турмушидан сидириб ташлаган, унга қарши бош кўтарган жон борки, барчасини йўқ қилган, немис зиёлиларини ватанни ташлаб чиқиб кетишларига мажбур қилган, аҳолиси бу мафкурани хазм қила олмаган сон-саноқсиз шаҳар ва қишлоқларни вайрон қилиб, кулини кўкка совурган “Жаноб рейхсфюрер”. У фашизм мафкураси йўлидаги собитлигини кўрсатиш учун СС ни ташкил қилишдан ташқари, Освенцим, Бухенвальд, Данау каби концлагерларни қуриш таклифларини фюрерга билдирган эди. Бу концлагерлар кейинчалик фашизмнинг миллионлаб душманларини ёстиғини қуритганини дунё ҳали ҳануз унутмаган.\nГеббельс -фашизм мафкурасининг бош ташвиқотчиси, умри қиса бўлган империядаги энг идеал фашист. У бу ғояга шунчалар қаттиқ кўнгил қўйганидан ва унинг мағлубиятига чидай олмаганлигидан 1945 йили май ойида Руслар Берлинга кириб улгуришгач, ўз фарзандларини бирма-бир заҳарлаб ўлдирган, сўнг хотини билан бирга ўз жонига қасд қилганди. У кўзларида ёш билан, аламдан ҳўнграб йиғлаб бу ишни қилган дейишади гувоҳ бўлганлар. У бу лаънати мафкурани севганидан, унга меҳри баланд бўлганидан ва ёрқин келажагига чин дилдан ишонганидан, орзулари чиппакка чиққанини қабул қила олмай бу ишни қилган дейишади уни яқиндан таниган-билганлар.\nГесс-ақлдан озган фюрернинг ақлдан озишда ундан кам бўлмаган сафдоши ва ўнг қўли. Англияга учиб бориш учун бутун бошли Ла Манш бўғозини аэропланда ошиб ўтган. Бу ўша пайтлари тасаввур қилиб бўлмас, минг чандон қийин юмуш эди. Аммо у ўзи эътиқод қилган мафкура яшаб қолиши ва бу йўлда Англия билан сулҳга эришиш учун шу таваккалчиликка қўл урганди. Кўриниб турибдики, ундаги фашизм ҳам мутаасиблик даражасида бўлиб, нормал ақлга эга бўлган инсон сира ҳам бундай йўл тутмаган бўларди.\nИккинчи жаҳон уруши йилларида Германиядан ташқарида яна бир фашист яшарди. У немис эмасди, немис миллатига мансублик жойи ҳам йўқ эди. Ҳатто, Германия билан алоқадор бўлган тарих ёки генетик боғлиқликка эга эмасди. Қизиғи, унинг ҳам шарифи “Г” ҳарфи билан бошланарди. У юқоридаги тўртта ва Германия ҳудуди бўйлаб ёйилган, соч толасидан тортиб тирноғигача ўзини орий деб билиб, фашизм мафкурасига сиғинишни, топинишни, уни улуғлашни бошлаган миллионлаб фашистлардан битта жиҳати билан фарқ қиларди: у ярим гуманист, ярим фашист эди. Юқоридагиларда на турмуш тарзида, на минбардаги нутқларида, на ўзаро давраларида, на гапирган гаплари-ю ёзган мақола ёки ахборотларида, на тушларида-ю ўнгларида гуманизм кўзга ташланса-да, унда бу фазилат ҳайратланарли тарзда фашизм каби иллат билан ёнма-ён нафас оларди. Агар таъбир жоиз бўлса, шундай.\nГамсун-прозадаги Европа модернизми асосчиларидан бири. Жеймс Жойс билан бар -баравар бу йўналишга асос солган адиб. Асосан портлари, балиқчилик ва кемасозлик саноати билан машҳур бўлган кичкинагина Норвегияни ўз сўз санъати билан дунёга танитган, дунёни бу викинглар юрти адабиёти билан ҳисоблашишга кўндирган адиб. Асарлари билан миллионлаб қалбларга кириб борган, миллионлаб мудроқдаги қалбларни уйғотган, уларга керак бўлса таскин-тасалли берган, уларни матонатга чорлаган, орзу қилишдан тинмасликка, курашишга, муҳаббатга ишонишга, табиатни севишга ўргатган адиб. Яна нима дейиш мумкин у ҳақида? “Нобель мукофоти лауреати бўлган адиб” дейишдан ўзимни тўхтатиб турибман. Сийқаси чиқиб кетади акс ҳолда эссени. Майли ўша мукофот билан боғлиқ бир жиҳатни келтираман. Гамсун- Нобель сурати туширилган медални фашизмга хайриҳохлигини кўрсатиш учун Геббельсга совға тариқасида қўш қўллаб топширган адиб.\nНегадир Кнут Гамсунни ҳар гал кўз олдимга келтирсам, рўпарамда икки хил кўринишда гавдаланади. Бирида қизил қайрағоч дарахтидан ясалган ёзув столи олдида бошини кўтармай, энкайганича ёзиш билан машғул бир қиёфада намоён бўлади( эҳтимол “Эдварда” асарини битаётгандир, деб тахмин қиламан). Унинг чоғроққина хонасида сокинлик ҳукм суради, ярим очиқ турган деразадан шабада эпкини ичкарига оҳиста суқилиб кириб, дераза пардаларини ҳилпиратганича ёзув столи устидаги турли-туман қоғозларни майингина қитиқлайди. Гоҳида Гамсун ишидан бошини кўтариб, ўттиз беш ёшидаёқ ҳорғинлашиб, салқиган ва ичига ботиб кетган кўзларини хонадаги китоб жавонига талмовсираб тикади. У ердаги ўзидан олдин ёруғ оламда яшаб ўтган, шунингдек ўзи билан замондош бўлган адиблар асарларини хаёлан бирма-бир йўқлаб чиқади, муқоваларини тўхталиб-тўхталиб кўздан кечиради. Озғин жуссаси бир томонга эгилган кўйи, кўзойнагини қўлига омонатгина олиб, елкалари ва бармоқлари титраганича хаёл суриб, бир муддат ҳайкалдек қотиб қолади. У “Эдварда” асари ҳақида ўй сураётгани кундек равшан. Бу асарини тамомлагач, у билан олийнасаб гуманизмни дунёга кўз-кўз қилади. Ҳозирча эса мана шу хонасида гоҳ одамови, кишилик жамиятини хушламайдиган, табиат билан бир тану бир жонлик ва ёлғизликдагина инсонийликнинг бутун қадру-қимматини теран ҳис қилган овчи Глан қиёфасига киради. Гоҳида эса мағрур, бир оз такаббурроқ, аммо қалби беҳад гўзал Эдвардани тасвирлашни бошлаб юборади. Бу икки қаҳрамонининг улуғвор муҳаббатларига ўзи истаган гуманизмни сингдиради. Одамлар қаранглар, муҳаббат инсонни поклайди, уни худбинликдан, мағрурликдан қутқаради, ёлғизлигига малҳам бўлади, яшашга, ҳаётни севишга, табиатнинг бир бўлаги бўлишга чақиради, демоқчи бўлади. Унинг бу истакларига асар битгач, миллионлаб ўқувчилари ҳам пешвоз чиқишади. Улар норвег бўлишадими ё инглиз, француз, немисми, дунёқарашларидаги ўзгаришлар ва қалбларида барҳам топган кемтикликларсиз бу асардаги гуманизм лаззатидан баҳраманд бўлишади, қаттиқ таъсирланишади ва ёзувчи маҳоратига қойил қолиш билан бирга мазкур гуманзимнинг сарҳадсизлигига юраклари тубида иймон келтиришади.\n“Эдварда”( аслиятда “Пан”) асари ўз пайтида Чеховни ҳам тан беришга мажбур қилганди. Чехов уни “ғаройиб ва ҳайратомуз асар” асар деб атаганди. Унда адиб фаолиятидаги инсонни муҳаббат орқали инсонийлигини сайқаллаштиришга бўлган омадли уриниш кўзга ташланади.Асар бош қахрамони Глан охири шу даражада гуманистга айланадики, ўзини жамият тараққиётидан узилиб қолган киши эканлигини, табиатдан айро бўла олмаслигини, бу туришда эса амалиётни оқлаб, назариёт билан чиқиша олмайдиган кишилик жамиятида рисоладагидек одам бўлолмаслигини англаб етади ва шу сабаб ўз худбинлигидан воз кечади ва шу билан бирга ўша жамиятнинг бир муҳтарам аъзоси бўлган Эдвардага қалбини раво кўришга хижолат бўлади.\nГамсуннинг гуманизмига йўл муҳаббат билан бошланади. Ўзи азалдан Одам ато ва Момо ҳаводан мерос бўлган бу туйғу ҳамма замонларда гуманизм асосини ташкил қилган. Инсон севсагина чинакам инсонга айланади. Унда худбинлик, кибру ҳаво, ғурур каби қусурлар чекиниб, ўрнини меҳр-оқибат, фидокорлик, жонкуярлик каби хислатлар эгаллайди. “Эдварда” да ҳам муҳаббат Гланни ўз қобиғидан бир лаҳза чиқишига, Эдвардани эса кибру-ҳавосидан халос бўлишига замин ҳозирлайди. Бу билан улар ўзлари узоқлашиб кетган ва гуркираётган тамаддун таъсирида инсоният ҳам узоқлашиб бораётган инсонийликка яқин боришади.\nРўпарамдаги бу саҳна кўриниши йўқолиб улгурмай, дарҳол иккинчиси гавдаланади. Унда Гамсун анча кексайиб қолган, жуссаси янаям чўккан, сочларига оқ оралаб, белидан қувват кетган бир мўйсафид қиёфасида кимсан Геббельснинг қароргоҳида пайдо бўлади. У тантанали равишда, лабларида табассум билан, хурсандчиликдан оғзини йиғиштиролмай Геббельс билан учрашади. Ёвуз доктор, фашизм ташвиқоти лидерининг меҳмонхонасида дастурхон устида, бошқа ўнлаб фашистлар ҳамроҳлигида давра қуриб ўтираркан, унга ва фюрер шахсига мақтовлар ёғдиради. Фюрерни даҳо ва “ажойиб йўлбошчи” деб атайди. Коньякка лиқ тўлган рюмкасини фашистлар билан уруштириб, бу мафкурани улуғловчи шонли қадаҳ сўзларини тик турганича ҳаяжонланиб, бисотидаги бор пафосли сўз санъатини ишга солиб импровизация қилади.\nГамсуннинг ҳаётидаги бу босқич унинг латофатли гуманизмига соя солади. Бу аниқ, икки карра икки тўртдек гап. “Эдварда”, “Очлик”, “Замин шарбатлари” каби дурдона асарларни ёзган, инсониятни инсонийлик тантанасига ишонтирган буюк гуманист ўрнини фавқулодда маддоҳликни касб қилган қип-қизил фашист эгаллайди.\nГоҳида шу ўринда ундан нафратлансам-да, маълум аспектларни назарда тутган ҳолда уни тушунишга ҳаракат қиламан. У Геббельснинг қабулида бўлганида ёши ўтиб, мункиллаб қолган, умрига намозшом чўккан бир ожиз қария эди. Балки, мияси айниган чол дейиш тўғрига ўхшар. Ҳар ҳолда кексаларга хос бўлган ёш болаларча ҳатти –ҳаракатлар ва қарор чиқаришлар унга ҳам бегона эмасди. Қолаверса, ўша йиллари Норвегия ҳам бошқа Европа мамлакатлари қатори немислар томонидан босиб олинган, у ерда ҳам хавотирли ва дилни хуфтон қилувчи кунлар давом этар, СС ёки Гестапо малайлари исталган пайтда исталган хонадонга кириб ўзлари истаган жонни қора машиналарига тиқиб, номаълум ерларга олиб бориб гумдон қилишлари одатий ҳолга айланган ва бу ҳол маҳаллий аҳолини юрагига ғулғула солиб, қуёнюрак қилиб улгурганди.\nЭҳтимол шуларни ўйлаб, Гамсун ўз тинчи ҳақида бош қотирган, Гестапонинг қоронғу ва зах ертўлаларидаги вандализмнинг ноёб топилмаси бўлган, таърифлашга тил ожиз турфа хил қийноқлардан ёки Освенцимга ўхшаган “ўлим лагерлари”да ҳиссиз, шафқат нималиги хаёлидан кўтарилган немис зобитларининг тўппончаларидаги ўқлардан ўлиб кетишни ҳохламай бундай шармандали муроса йўлини танлагандир. Эҳтимол Берлин кўчаларида навбатма-навбат, тоғдек уюм қилиниб ёқила бошланган китоблар ва уларнинг Гёте, Гейне, Лессинг, Шиллер каби муаллифлари қисматини ўзи ва китобларида ҳам такрорланишини истамагандир. Эҳтимол, Германияни ташлаб кетишга мажбур бўлишиб, эндиликда атрофда сарсон-саргардон бўлиб юрган Томас Манн, Стефан Цвейг, Анна Зегерс каби ўзига замондош бўлган адиблар қисмати ҳақида эшитган ва қариган чоғида ё Томас Маннга ўхшаб океан ортига, ё Цвейгга ўхшаб Лотин Америкасига кетишни ихтиёр этишни истамагандир.\nАлбатта, тахмин қилинса ўнлаб, балки юзлаб тахминлар бўй кўрсатади. Уларнинг ҳар бири асосли ва ҳар бирини кифоя бўладиган, тош босадиган аргумент сифатида қабул қилса бўлади. Аммо тарихда маълум қарорларимизга сабаб қилиб кўрсатилган аргументлар эмас, уларни ҳаракатга келтирган фактлар ва кучлар қолади. Минг таассуфки, шундай.\nУлуғ гуманист бўлган Гамсуннинг умри шомида ногаҳон фашистга айлангани ҳақидаги китоблар, архив материаллари, мақолалар, пафмлетлар эндиликда ҳозирги авлодга мерос бўлиб қолган ва улар мағрибдан машриққача тарқалган архив уйларида, давлат ташкилотлари ва жамоат муассасалари омборларида чанг босиб ётибди. Бу икки хил қисматни бўйнига олишга уни мажбур қилган жиҳатлар ҳақида эса синчков бўлган , уни севиб ўқиган, унга симпатия билдирган инсониятнинг озчилик қисмидан бўлак ҳеч қайси жон фикр қилмайди. Эҳтимол, шунинг учундир келажакда ҳам Иккинчи жаҳон уруши ва фашистлар ҳақида гап кетганида то қиёматгача унинг шарифи ҳам йўл-йўлакай тилга олинади ва истаймизми йўқми, алифбодаги “Г” ҳарфи билан бошланадиган фашистлар рўйхатини тўлдириб тураверади. Зеро, ўн тўққизинчи асрда яшаган ва унинг ҳам шарифи “Г” ҳарфи билан бошланган инглиз адиби Томас Гарди айтганидек, инсон бу дунёдаги ҳаётини шон-шуҳратга бурканган ҳолда эмас, шармандаи шармисорликларсиз интиҳо топиши ҳақида кўпроқ қайғуриши лозим. Боиси, аксарият одам болаларининг қўлидан одатда бу иш келмайди.


ЭРИНГИЗГА АЙТИБ БЎЛМАЙДИГАН 5 ЖУМЛА - 15 Ноября 2017 - Блог - WWW.SHERLAR.INFO - SEVGI SHERLARI TABRIK\nГлавная » 2017 » Ноябрь » 15 » ЭРИНГИЗГА АЙТИБ БЎЛМАЙДИГАН 5 ЖУМЛА\nБаъзан биргина сўз инсонлар ўртасидаги муносабатларга путур етказиши мумкин... Турмуш ўртоғингизга эса қуйидаги гапларни айтишдан эҳтиёт бўлинг.\n«Гуллар учун раҳмат, лекин менга сариқ рангдагилари ёқмайди!»\nТурмуш ўртоғингиз сизга умуман ёки узоқ вақт давомида гул совға қилмаслигини истасангиз, у танловда адашгани ҳақида баралла айтаверишингиз мумкин. Яхшиси, гулдастани миннатдорлик билан қабул қилинг, қулай имконият туғилганидагина сизга маъқул келадиган гулллар қайси эканлигини эслатиб қўйсангиз бўлади. Масалан, гул растаси қаршисидан ўтиб кетаётиб, «Дадаси, қаранг! Қип-қизил атиргулларни, одамнинг кўзини қувнатади-я!»\n«Ахир ваъда берган эдингиз-ку...»\nИшдан уйга қайтишда жуфти ҳалолингиз телевизор пульти учун батарейкалар харид қилиши ёки дам олиш кунлари ошхонадаги жўмракни тузатиши лозим эди. Лекин севимли футболжамоаларининг ўйинини ўтказиб юбориш ва бу вақтда бирор иш билан машғул бўлиш эркакнинг кўнглига сиғар эканми? Ваъдабоз эрингизни қилган ва қилмаган ишидан асабийлашиб, «заҳрингиз»ни сочишга шошилманг. Маслаҳатимиз, жаҳлингизга эрк берманг. Іамма «айб»ни бўйнингизга олиб, илтимосингизни яна бир карра эслатишдан фойда кўпроқ бўлади: «Эсим қурсин, сизга телевизор пульти учун батарейка олиб келишни айтиш ёдимдан кўтарилибди. Энди нима қиламиз...»\n«Менга ошиқ бўлган синфдошимни қўриб қолсам, денг...»\nРуҳшуносларнинг таъкидлашича, аёллар турмуш ўртоғининг собиқ маъшуқалари ҳақида имкон қадар кўпроқ маълумотга эга бўлишга интилишади. Негаки, бу рақибасидан яхшироқ бўлиш учун туртки вазифасини ўтар экан. Эркаклар эса бунинг акси, рафиқасини ортидан изма-из юрган йигитлар ҳақида умуман эшитишни истамайди. Шу сабабдан, ўтмиш билан боғлиқ ҳар қайси эркак танишингизни кўрганингизни жуфтингизга айтаверманг. Іамда гапдан-гап чиққанида ҳам зинҳор-базинҳор бу мавзуда гаплашманг, ортиқча шубҳа-гумон уйғотиш сизга фойда келтирмаслиги аниқ.\n«Бу ишни қиласизми, йўқми?»\nІеч қачон эркак кишига унинг нима қилиши кераклиги ҳақида зарда ёки буйруқ оҳанги билан гапирманг. Бунинг оқибатида, эркак назарида сиз қаттиққўл онага айланиб қоласиз. У эса сизнинг қиёфангизда фақатгина меҳрибон ва заиф рафиқани кўриши лозим. Шунинг учун турмуш ўртоғингизни ёрдамисиз қўлингиздан ҳеч иш келмаслиги ҳақида гапиринг. Іамда у ёки бу масалани ҳал этиш фақатгина унинг қўлидан келишини таъкидланг. Бу ишни имкон қадар мулойимлик билан амалга оширинг. Эркаклар ўзини ягона қаҳрамондек ҳис қилишни жуда яхши кўришади. Буни яна бир карра эътироф этсангиз, истаган нарсангизга, шубҳасиз, эришасиз.\n«Мендан бошқаси бўлганида, асло чидамасди...»\nБиз, одатда, бу гапимиздан кейин эримиз «Жуда омадлиман-да, сабрли ва бебаҳо рафиқам бор!» деб ўйлашини истаймиз. Афсуски, бундай бўлмайди-да... Аксинча, турмуш ўртоғингиз «Нима қилсам ҳам, ҳаммасига чидар экан!» дея хулоса қилади. Эркак хаёлига бу фикрни келишига асло йўл қўйиб бўлмайди, негаки, бу фақат сизга зарар етказади. Тушкунликка тушиб қолишингиз ҳеч гап эмас. Агар оилангизда кўнглингизга ўтирмайдиган бирор нарса юз бераётган бўлса, бу ҳақида ошкор қилинг. Сабр-тоқатли аёл барча эркак учун қулай, бироқ у билан яшаш бироз зерикарли. Ўзини қадрлайдиган ва ҳурмат қиладиган аёл ўз навбатида жуфтининг ҳам ҳурматини қозонади ва севимли ёри бўлади!\nКатегория: FOYDALI MASLAHATLAR / ПОЛЕЗНЫ СОВЕТЫ | Просмотров: 197 | Добавил: sherlarinfo | Рейтинг: 0.0/0\nBirinchi yordam ko`rsatishdagi 5 xato\nУЙИМ ИССИҚ БЎЛСИН ДЕСАНГИЗ…\nЎСМИР ЁШДА БОЛАНИНГ СУЯГИ ТЕЗ СИНАДИМИ?


Ҳаётдаги бахтли лаҳзалар\nЮртимизда инсон ҳуқуқ ва эркинликлари олий қадрият даражасига кўтарилган. Қайсидир сабаб билан йиллар давомида Ўзбекистон фуқаролигини ололмаган минглаб одамлар мамлакатда ўтказилаётган ислоҳотлар шарофати туфайли Ўзбекистон фуқароси деган шарафга эришмоқда.\nАндижон вилояти ҳудудида доимий яшовчи, фуқаролиги бўлмаган 20 нафар шахсга тантанали равишда Ўзбекистон Республикаси фуқаросининг паспорти топширилди.\nТадбирни Андижон вилояти ИИБ бошлиғининг маслаҳатчиси, истеъфодаги подполковник Орифжон Йўлдошев очиб, бундай шарафга эришганларни фуқароликка қабул қилингани билан табриклади ва уларга омад, оилавий фаровонлик тилади.\n– Сўнгги уч йилда Андижон вилоятида яшаётган 1916 нафар шахс Ўзбекистон Республикаси фуқаролигини олди, – дейди вилоят ИИБ Миграция ва фуқароликни расмийлаштириш бошқармаси бошлиғи, подполковник Муҳаммадолим Раҳимов. – Мазкур йўналишдаги ишлар жадал давом этмоқда.\n– Мамлакатимиз Президенти Шавкат Мирзиёевнинг «Ўзбекистон Республикаси фуқаролигига қабул қилиш тўғрисида»ги фармонида ўз исм-шарифимни ўқиб, бахтиёрликдан кўзларимга ёш келди, – дейди Булоқбоши тумани «Учтепа» маҳалла фуқаролар йиғинида истиқомат қилувчи 49 ёшли Тўхтахон Холматова. – Шундан буён ўзимни энг бахтли инсонлардан бири сифатида ҳис қиляпман. Бугун эса Ўзбекистонни ўз Ватани деб, унинг гуллаб-яшнашига муносиб ҳисса қўшиб келаётган бир гуруҳ инсонлар қаторида Ўзбекистон Республикаси фуқаросининг паспортига эга бўлдим. Озод ва обод юртимизда кўп миллатли халқнинг тинч-осойишта яшаши, фуқаролар ўз эзгу ниятларини амалга ошириши учун барча шароитлар яратилган. Бугун ана шундай бағрикенг давлатнинг тенг ҳуқуқли фуқароси бўлганимдан фахрланаман.\n– Ёшим олтмишда, – дейди Нуриддин Ўринбоев. – Қўрғонтепа туманидаги Дардоқ қишлоғида туғилганман. Тақдир тақозоси билан 1987 йилдан 1994 йилгача Қирғизистонда яшаб, кейин ўз она юртимга қайтдим. Рафиқам ва фарзандларим билан эл равнақига баҳоли қудрат ҳисса қўшаётганимиздан ғурурлансам-да, бу ажойиб юртнинг фуқароси бўлмаганим учун кўнглимда кемтиклик сезардим. Мен ҳам бошқалар каби, Ўзбекистон Республикаси фуқароси бўлишни орзу қилардим. Шукрки, орзуйимга эришдим – инсон ҳуқуқ ва эркинликлари таъминланган муқаддас Ватанимизнинг бугундан эътиборан ҳақиқий фуқароси бўлдим. Бунинг учун давлатимиз раҳбарига миннатдорлик билдириб, юртимизнинг тараққиёти, халқимиз фаровонлигига ҳалол меҳнатим билан ҳисса қўшишга ваъда бераман.\nБ. МАМАЖОНОВ олган суратлар.


Алишер Навоийни мазах қилган тиктокерга 15 сутка берилди - 12.05.2021, Sputnik Ўзбекистон\nАлишер Навоийни ҳайкали олдида бемаънилик қилган блогерларга 15 суткадан қамоқ жазоси берилди ва Навоий ижодий фаолияти билан яқинроқ танишиш тавсия этилди. 12.05.2021, Sputnik Ўзбекистон\nТОШКЕНТ, 12 май - Sputnik. Алишер Навоий ҳайкали олдида ноўрин ҳатти-ҳаракатлар қилиб, бемаъни сўзларни айтиб қичқирган самарқандлик тиктокчига нисбатан маъмурий қамоқ жазоси қўлланилди, деб хабар қилмоқда Самарқанд вилояти ИИБ.Маълум бўлишича 24 ёшли Иномжон Каттақўрғон шаҳаридаги истироҳат боғида ўрнатилган Алшер Навоий ҳайкали олдида туриб буюк арбобни мазах қилувчи сўзларни айтиб, ижтимоий тармоқларга тарқатган. 21 ёшли Лазизбек эса ушбу видеони суратга олишда ёрдам берган. Ички ишлар бўлимида ўтказилган суҳбатдан сўнг, ушбу иккала шахс ўз қилмишидан пушаймон бўлиб, Алишер Навоий ижодининг а ҳамиятини тушунмаганини айтишган ва бошқа болергларга гапирадиган гапларни ўйлаб гапиришни маслаҳат беришди. Шунингдек, уларнинг қўлига Алишер Навоий ҳаёти ва ижоди ҳақида ёзилган бир неча китоблар ҳам топширилди. Яқин 2 ҳафта ичида ушбу китобларни батафсил мутоала қилишга уларнинг вақти етарли бўлади.\n© ГУВД Самаркандской области В Самарканде осудили блогеров которые неуважительно отзывались об Алишере Навои\nАлишер Навоийни ҳайкали олдида бемаънилик қилган блогерларга 15 суткадан қамоқ жазоси берилди ва Навоий ижодий фаолияти билан яқинроқ танишиш тавсия этилди.\nТОШКЕНТ, 12 май - Sputnik. Алишер Навоий ҳайкали олдида ноўрин ҳатти-ҳаракатлар қилиб, бемаъни сўзларни айтиб қичқирган самарқандлик тиктокчига нисбатан маъмурий қамоқ жазоси қўлланилди, деб хабар қилмоқда Самарқанд вилояти ИИБ.\nЎзбекистон Республикаси Маъмурий жавобгарлик тўғрисидаги кодексининг 183 моддасига мувофиқ Иномжон Пардаев ва Холов Лазизбекка 15 сутка қамоқ жазоси ҳамда 551 минг сўмга яқин жарима тўлаш мажбурияти белгиланди.\nМаълум бўлишича 24 ёшли Иномжон Каттақўрғон шаҳаридаги истироҳат боғида ўрнатилган Алшер Навоий ҳайкали олдида туриб буюк арбобни мазах қилувчи сўзларни айтиб, ижтимоий тармоқларга тарқатган. 21 ёшли Лазизбек эса ушбу видеони суратга олишда ёрдам берган.\nИчки ишлар бўлимида ўтказилган суҳбатдан сўнг, ушбу иккала шахс ўз қилмишидан пушаймон бўлиб, Алишер Навоий ижодининг а ҳамиятини тушунмаганини айтишган ва бошқа болергларга гапирадиган гапларни ўйлаб гапиришни маслаҳат беришди.\nШунингдек, уларнинг қўлига Алишер Навоий ҳаёти ва ижоди ҳақида ёзилган бир неча китоблар ҳам топширилди. Яқин 2 ҳафта ичида ушбу китобларни батафсил мутоала қилишга уларнинг вақти етарли бўлади.


Қандай операцияларга айланмадан солиқ солинмайди | BUXGALTER.UZ\nАмалиётда бухгалтерлар кўпинча воситачи харажатларини, ижара бўйича харажатларни қоплаш бўйича операцияларга, шунингдек суғурта шартномаси бўйича товонга дуч келишади. Бундай операцияларга айланмадан олинадиган солиқ солинадими?\nBuxgalter.uz вазиятни тушунтирди:\nСуғурта шартномаси бўйича суғурта товони (суғурта тўлови) тарзида олинган маблағларга айланмадан олинадиган солиқ солинмайди.\nАгар сиз ўз мол-мулкингизни суғурта қилдирган бўлсангиз ва суғурта компанияси суғурта ҳодисаси юзага келганда сизга товон тўлаган бўлса, ушбу товонни даромад деб эътироф этинг, бироқ айланмадан олинадиган солиқ солманг.\nСуғурта товони олинганда солиқ солиш\nАйланмадан олинадиган солиқ тўловчиси бўлган корхона ёнғин ҳодисаси юзасидан мол-мулкини бир йилга суғурта қилдирди. Суғурта компаниясига суғурта мукофоти – 200 минг сўм тўланди. Шартноманинг амал қилиш даврида суғурта ҳодисаси юзага келди. Мол-мулкни тиклаш учун 25 000 минг сўм харажат қилинди. Суғурта компанияси корхонага 20 000 минг сўм миқдорида суғурта товони тўлаб берди.\nОлинган суғурта товони (20 000 минг сўм) айланмадан олинадиган солиқ солиш объекти сифатида ҳисобга олинмайди .\nКорхонанинг мол-мулкни тиклашга қилган умумий харажатларидан (25 000 минг сўм) 20 000 минг сўм суғурта товони ҳисобидан қопланади, 5 000 минг сўм эса корхона харажатларига киритилади.\nВоситачилик хизматлари шартномаси бўйича харажатларни қоплаш\nАгар воситачилик хизматлари кўрсатиш шартномасида ҳақ тўлашдан ташқари комитент (ишончли вакил) сизга шартномани бажариш чоғида қилинган харажатларни қоплаши мумкинлиги кўрсатилган бўлса, ушбу харажатлар шартнома шартларига биноан комитент (ишончли вакил)нинг харажатлари ҳисобланади. Бундай қоплаш даромад сифатида эътироф этилмайди ва айланмадан олинадиган солиқ солинмайди.\nАгарда воситачи сифатидаги сизнинг ўз харажатларингиз қопланса, бундай қоплашга айланмадан олинадиган солиқ солиниши зарур.\nАгар воситачилик (топшириқ) шартномасига биноан сиз комитент (ишончли вакил)дан сотиш учун қандайдир мол-мулк олсангиз, унга айланмадан олинадиган солиқ солманг, сабаби унга бўлган мулк ҳуқуқи комитент (ишончли вакил)да сақлаб қолинади.\nВоситачига харажатларни қоплашда солиқ солиш\nВоситачи (комиссионер) воситачилик шартномаси бўйича товарни етказиб беришни амалга оширадиган “А” корхонаси (комитент) учун харидор топиш мажбуриятини олади. Воситачи хизматларининг қиймати – сотилган товар қийматининг 10%и. Воситачилик шартномасига асосан реализация қилинган товар учун барча сумма воситачининг ҳисобварағига келиб тушади.\nКомитент билан ҳисоб-китоб қилиш чоғида воситачи қуйидагиларни ушлаб қолади:\nўзининг ҳақини (10%);\nу томондан комитентнинг товарини реклама қилиш ва ташиш учун тўланган маблағларни.\nВоситачининг ҳисоботига асосан товар жами 180 000 минг сўмга реализация қилинган. Ушбу суммадан реализация қилишдан олинган даромад таркибига воситачи фақат ўзининг ҳақини – 18 000 минг сўмни (180 000 х 10%) киритади. Товар учун унинг ҳисобварағига келиб тушган қолган сумма тушум ҳисобланмайди, сабаби реализация қилинган товарнинг мулкдори комитент-“А” корхонаси ҳисобланади.\nБундан ташқари, воситачи комитентга товарни реклама қилиш учун 7 500 минг сўм миқдорида ва товарни ташиш бўйича транспорт компаниясининг хизматларига – 3 450 минг сўм миқдорида ҳақ тўланганлиги юзасидан тасдиқловчи ҳужжатларни тақдим этди. Воситачи томонидан ушбу харажатларни қоплаш сифатида олинадиган суммалар ҳам унинг реализация қилишдан олинган даромади сифатида ҳисобга олинмайди, сабаби бу харажатлар шартномада назарда тутилган.\nЛизинг объекти қиймати ва коммунал химатлар қийматини қоплаш\nАгар ижарага берувчига (лизинг берувчига) молиявий ижарага (лизингга) берилган объект қиймати қопланса ҳам, айланмадан олинадиган солиқ объекти юзага келмайди.\nЛизинг олувчи лизинг тўловларини тўлаган ҳолда лизинг берувчига ижара объектини сотиб олиш бўйича харажатларни қоплайди, шунингдек унга фоизли даромад тўлайди. Шу боис лизинг объекти қийматини сўндириш учун олинган маблағларга солиқ солинмайди. Фақат фоизли даромад солиқ солиш объекти ҳисобланади.\nЛизинг объекти қийматини қоплашга солиқ солиш\nШартномага асосан 120 000 минг сўм қийматдаги экскаватор лизингга берилади.\nЛизинг берувчининг фоизли даромади 24 000 минг сўмни ташкил этади.\nШартнома бўйича ижара ҳақининг умумий суммаси – 144 000 минг сўм.\nИжара муддати – 20 ой.\nТўловлар графиги ҳар ойда 7 200 минг сўмдан (144 000 : 20) тенг тўловларни назарда тутади.\nҲар ойлик ижара ҳақи лизинг объектини қоплаш суммасидан – 6 000 минг сўм (120 000 : 20) ва лизинг берувчининг фоизли даромадидан - 1 200 минг сўм (24 000 : 20) иборат.\nЛизинг берувчининг бухгалтерия ҳисобида экскаватор қиймати узоқ муддатли дебиторлик қарзи (120 000 минг сўм) сифатида акс эттирилади.\nЛизинг олувчи уни лизинг тўловлари графигига асосан сўндиради. Фоизли даромад (24 000 минг сўм) экскаваторнинг чиқиб кетиш пайтида эмас, балки тўловлар графигига асосан қисмлар билан эътироф этилади.\nШу тариқа, 20 ой давомида ҳар ойда 1 200 минг сўм лизинг берувчининг даромадига киритилади.\nАгар сизнинг корхонангиз кўчмас мулкни ижарага берса, ижарага олувчи томонидан истеъмол қилинган коммунал хизматлар ва алоқа хизматлари қийматини қоплашдан айланмадан олинадиган солиқни тўламанг. Ижарага берувчи учун қоплаш суммаси даромад ҳисобланмайди. Фақат ижара ҳақи суммасига айланмадан олинадиган солиқ солинг.\nТезкор ижара шартномаси бўйича коммунал хизматларни қоплашга солиқ солиш\nАйланмадан олинадиган солиқни тўловчи ижарага берувчи офис биносини ижарага беради.\nИжара шартномасига асосан коммунал хизматлар ва алоқа хизматлари қийматини ижарага олувчи алоҳида – амалда қилинган истеъмол бўйича қоплайди.\nТақдим этилган ҳисобварақ-фактурага асосан бир ой учун ижара ҳақи 1 200 минг сўмни, коммунал хизматлар ва алоқа хизматларини қоплаш суммаси – 480 минг сўмни ташкил этади, шу жумладан ҚҚС – 80 минг сўм.\nИжарага берувчи учун ижарага олувчи томонидан истаъмол қилинган коммунал хизматлар (480 минг сўм) харажат ҳисобланмайди, уларни қоплаш эса даромад ҳисобланмайди. У уларнинг қийматини етказиб берувчилар – коммунал хизматлардан ижарага олувчига қайта тақдим этади. Шу тариқа, ижара муддати давомида ҳар ойда ижарага берувчининг даромадига фақат 1 200 минг сўм киритилади.